EK WIL SING VAN AL U LIEFDE

(VONKK 205)

1

Ek wil sing van al u liefde,

al die gawes wat U gee.

Vir versorging uit u hande

klink my danklied tot U eer.

U gee my in Jesus Christus

meer as waarvoor ek kon pleit.

Gee tog, Here, dat my lewe

meer vertoon van dankbaarheid.

2

Ek wil antwoord op u liefde

deur die gawes wat U gee,

deur die aanraak van my naaste,

deur te lewe tot u eer.

Hoe kan al u liefdegawes

my dan ongeraak laat bly?

Gee tog, Here, dat my lewe

meer vertoon van dankbaarheid.

3

Hoor my antwoord op u liefde,

neem die gawes wat ek gee.

Maak my diensbaar in die wêreld –

‘n getuie tot u eer.

Sterk my swakheid deur u almag;

deur u krag, my nietigheid.

Gee tog, Here, dat my lewe

meer vertoon van dankbaarheid.